Kiøbenhavns Postrytter, 1789-10-30
Bilaget til vor Hoftidende leverer nu den endelige Beretning om Belgrads Erobring. Da alle Batterierne den 6te hujus vare i fuld Stand, blev Fæstningen fra Morgenstunden paa eengang beskudt af alle Kanoner og Bomber. Jnden Middag vare allerede de fleste af Fiendens Kanoner demonteerte, Fienden uddrevet af den bedækte Vey, og Fæstningen paa adskillige Stæder skudt i Brand. En ligesaa hæftig Jld blev der uafbrudt givet fra Batterierne paa Sau-Odden, og det uagtet Pachaen ved Middagstid skrivtligen anholdt om 15 Dages Vaabenstilstand, forat samle sit Folks Stemmer til Overgivelsen. Endog hele den følgende Nat vedholdtes med at skyde og arbeyde sig længer frem. Fienden fik kun dræbt 8 og saaret 31 Mand af vore. Den 7de om Morgenen ved 9 Slet blev der, paa Pachaens indstændige Begiering, tilstaaet ham 6 Timers Frist, i hvilken Tid der indeholdtes med al Fiendtlighed og vore beskadigede Batterier istandsattes. Henved Middag sendte Pachaen Svaret, og bad, at der maatte bestemmes et Sted, hvor de fra begge Sider Afsendte kun de træde sammen for at enes om Capitulationen. Til den Ende ankom Kl. 4 om Eftermiddagen tre af de fornemste Tyrker fra Belgrad til vor Leyrs Hovedqvarteer; hvorimod der fra vor Side blev sendt 1 Staabs= og 2 Oberrofficerer til Belgrad. De vigtigste Capitulationspuncter ere følgende: Pachaens Forslag. Da det engang fra Evighed er besluttet, at Fæstningen Belgrad skal overgive sig, saa maa, ved Overleveringen af det der værende Storherrlige Mund og Krigs-Forraad, efter den derover afgivende Specification, ingen af de Keyserl. Kongel. Tropper forgribe sig paa vore, eller tvinge nogen, Høy eller Gemeen, til at give sine Vaaben fra sig. Landons Svar: Uagtet Garnisonen, siden den saa halsstarrigen har afviist mine første Tilbud, da Staden allede var i min Vold, ikke har fortient at tilstaaes en honorerable og frie Udmarch, saa bevæger dog Hs. Keyserl. Majestæts, min allernaadigste Herres, bekiendte milde og menneskekierlige Tænkemaade, endog imod sine Fiender, mig til at bevilge dette Garnisonen maa altsaa med Familier og rørlige Eiendomme frit udmarchere; men alt Storherrens, det være sig Artillerie, Munition, andre Krigsredskaber, Tschalker og andre Søe=Armements, eller Mundforraad, Fourage og Casser, skal troeligen udleveres, og alle Fæstningsværker, savael over som under Jorden, ordentligen overgives. Saasnart Capitulationen er underskrevet, skal Constantinopelporten i den øverste og begge Søeportene i den nederste Deel af Fæstningen indrømmes vore Tropper; hvorpaa alt vaabendygtigt Mandskab udmarcherer og forføyer sig til den ved Donau liggende Side af Staden. Qvinderne og Børnene kunne med deres Gods forblive i Fæstningen, indtil den rette Afmarch skeer, og maa det være tilladt, at der til deres Opsyn og Sikkerhed bliver det fornødne Antal af Mændene tilbage. Forslag. Til fuldkommen Sikkerhed imod alt Angreb paa vore Troppers samt deres Qvinders og Børns Ære, og Liv skal anvises en tilstrækkelig Bedækning ligge til Nizza, paa det der ikke skal tilføyes os noget Ondt paa Veyen. Saa skal der ogsaa sørges for, at hverken vore Folk eller eller Lastdyr liide nogen Mangel paa Vand, Brænde, Riis, Høe og andre Nødvendigheder, og at vi saaledes, uden at den ringeste Forseelse indløber, bringes sikkert og ufornærmet til det bestemte Tilflugtstæd. Svar: Garnisonen skal med sine Familier og rørlige Eiendomme blive til Søes transporteret til Orsowa, hvortil skal blive leveret de fornødne Skibe, og Stationerne blive saaledes anviiste, at de hver Dag kan efterhaanden sættes i Land. Til disse Stationer, som man vil vælge langs med Donau, skulle alle de, der kunne, riide og gaae, og altsaa indtræffe paa samme Tid som Skibene. For deres Sikkerhed til Lands skal der med en tilstrækkelig Escorte blive sørget. Ligeledes skal de blive forsynet med Brød, og andre Fornødenheder. Hvorimod der til Sikkerhed for vor medgivne Escorte skal forblive 4 anseelige tyrkiske Officerer hos os som Gidseler, indtil Escorten er kommet tilbage. Forslag. Saadanne Levnetsmidler, der som en Eiendom tilhøre private Kiøbmænd og Borgere, og ikke strax kunne medtages, maa, ligesom andre Artikler af samme Beskaffenhed, siden tillades at sælges, paa det Eierne ikke derved maatte tabe formeget. Svar: Accorderes. Og kan man, om man saa synes, efterlade sig Tyrkiske Commissarier, for at sælge bemeldte Varer. Forslag. De af de Serviske christne Undersaatte, som have antaget den mahomedanske Troesbekiendelse, skulle ikke fordres tilbage. Svar: Alle christne Undersaatte, som frievilligen ville medfølge, skulle ikke der blive hindret. Meget mindre skal den Christen, der har antaget den mahomedanske Religion, blive fordret tilbage, siden der ikke ligger Magt paa saadant Pak.